Document ID: 32002R1071

Kommissionens forordning (EF) nr. 1071/2002
af 20. juni 2002
om indstilling af fiskeri efter tobis fra fartøjer, som fører en medlemsstats flag, med undtagelse af Danmark og Det Forenede Kongerige
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2555/2001 af 18. december 2001 om fastsættelse for 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), fastsættes kvoterne for tobis for 2002 på den betingelse, der er fastsat i note 2 for bestanden.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter tobis fra fartøjer, som fører en medlemsstats flag eller er registreret i en medlemsstat med undtagelse af Danmark og Det Forenede Kongerige, i farvandene i ICES-område IIa, Nordsøen (EF-farvande) nået den tildelte kvote -
UDSTEDT FØLGENDE FORORDNING:
Artikel 1
Fiskeriet efter tobis fra fartøjer, der fører en medlemsstats flag eller er registreret i en medlemsstat med undtagelse af Danmark og Det Forenede Kongerige, i ICES-område IIa, Nordsøen (EF-farvande) har medført, at medlemsstaternes kvote for 2002 må anses for at være opbrugt.
Fiskeriet efter tobis i ICES-område IIa, Nordsøen (EF-farvande) fra fartøjer, der fører en medlemsstats flag eller er registreret i en medlemsstat med undtagelse af Danmark og Det Forenede Kongerige, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings ikrafttrædelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juni 2002.

Labels: 8
11
6